Harjoitus 1, Linux livetikku – Akselin koulublogi
Akselin koulublogi
Harjoitus 1, Linux livetikku
Kirjoittanutakshuo 27.1.2020 17.3.2020 Kategoria(t):YleinenAvainsanat:Linux, Xubuntu
Akseli Huovinen | Haaga-Helia ammattikorkeakoulu
Kurssi: http://terokarvinen.com/2020/linux-palvelimet-2020-alkukevat-kurssi-ict4tn021-3010/
Tee oma Linux-livetikku:
Harjoituksessa käyttämäni laitteet: Kingston 32GB DataTraveler USB-tikku sekä päivittäisessä käytössä oleva HP Laptop 14-ck1003 (Intel i5-8250U, 4Gt RAM)
Aloitin harjoituksen ensimmäisen osion, Linux-livetikun luomisen klo 19.00 lauantaina 25.1. Tarkoituksena oli luoda livetikku, jonka avulla pystytään boottaamaan tietokone ja käyttämään Linux-käyttöjärjestelmää livetilassa tai asentamaan Linux koneelle.
Ohjeet livetikun luomiseen löysin saman kurssin aiemmalla toteutuksella tehdystä raportista, jossa oli luotiin samanlainen livetikku
https://roopetainiola.wordpress.com/2018/01/21/harjoitus-1-linux-livetikku/ Roope Tainiola, 2018
Livetikun luomiseen tarvitsin ISO-tiedoston haluamastani Ubuntu-versiosta (Xubuntu-18.04), jonka sain ladattua osoitteesta https://xubuntu.org/download#lts. Valitaan sivustolla ”Mirror download” ja ohjeiden mukaan valitaan sijaintia lähinnä oleva Mirror, joka tässä tapauksessa on Ruotsi. Tämän jälkeen avautuu luettelo ISO-tiedostoista joiden joukosta valitaan ”xubuntu-18.04-desktop-amd64”. Latauksessa kesti yhteysnopeudellani muutamia minuutteja.
Seuraavaksi tarvitsin ohjelman tikun luomista varten ja käytin UNetbootin-ohjelmaa, jonka latauslinkki löytyy osoitteesta https://unetbootin.github.io/. Lataus kesti hiukan yli 10 minuuttia ja tämän jälkeen minulla oli kaikki tarvittava livetikun luomista varten.
Seuraavaksi tikun luominen tapahtui UNetbootinilla ja helposti seurattavat ohjeet löytyivät samalta sivulta, mistä itse ohjelman lataaminenkin (https://unetbootin.github.io/). UNetbootin pystyy luomaan livetikun,joko jo valmiiksi ladatusta ISO-tiedostosta tai lataamaan tarvittavat tiedostot itse. Tässä tapauksessa käytetään jo valmiiksi ladattua Ubuntu ISO-tiedostoa: ”xubuntu-18.04-desktop-amd64”. Lisäksi tulee valita kohde drive eli tässä tapauksessa Kingston 32GB DataTraveler. Tämän jälkeen ohjelma lataa tarvittavat tiedostot sekä bootloaderin, jolloin saadaan valmis livetikku. Tikun luomiseen UNetbootinilla meni noin kymmenisen minuuttia.
Testasin tikun toimivuutta omalla HP:n kannettavallani, jossa on Windows 10 käyttöjärjestelmä. Konetta käynnistäessä tulee päästä käsiksi sen Boot menuun, joka minun tapauksessani aukesi painamalla esc-näppäintä useita kertoja koneen käynnistyessä. Tämän jälkeen painamalla F9 avautui lista josta pystyin valitsemaan boottauksen USB-tikulta. Tietokoneen käynnistyessä pitää vielä valita, että haluaako asentaa Xubuntun vai käyttää sitä live-tilassa. Tässä tapauksessa ei asennusta tarvita eli valitaan ”Try Xubuntu without installing”. Tämän jälkeen Xubuntu avautui normaalisti eli boottaus livetikulta onnistui. Harjoituksen ensimmäiseen osioon eli livetikun luomiseen sekä testaamiseen meni kaiken kaikkiaan n. 45 minuuttia.
Listaa testaamasi koneen rauta
Aloitin harjoituksen toisen osan eli käyttämäni koneen raudan tutkimisen Ubuntun komentokehotteen avulla klo 13.30 sunnuntaina 26.1. Aloitin Ubuntun käyttämisen live-tilassa ja boottasin koneen tekemältäni livetikulta. Ubuntun auettua avasin komentokehotteen ja syötin komennon ”sudo lshw -short -sanitize”.
Komennon annettuani terminaaliin aukesi seuraavat tiedot käyttämästäni laitteesta:
Asenna kolme itsellesi uutta ohjelmaa
Seuraavaksi vuorossa oli kolmen uuden ohjelman asentaminen Linuxille. Aloitin ohjelmien asentamisen sekä testaamisen klo 15.10 sunnuntaina 26.1.
Ensimmäinen asentamani ohjelma oli Gimp, joka on avoimen lähdekoodin kuvankäsittelyohjelma.
Avasin komentokehotteen ja työskentelyä helpottaakseni annoin komennon ”setxkbmap fi” ja vaihdon näppäimistön suomalaiseksi. Sitten komennolla ”sudo apt-get update” hain tiedot mahdollisista päivityksistä ohjelmiin, jotka aioin asentaa. Gimpin asennus tapahtuu komennolla ”sudo apt-get install gimp” ja asennuksen jälkeen antamalla komennon ”gimp” ohjelma käynnistyy.
Gimp aukesi ongelmitta ja toimivuutta testatakseni tuhertelin erilaisilla saatavilla olevilla työkaluilla.
VLC on avoin mediasoitin ja sen asentamiseksi syötin komentokehotteessa komennon ”sudo apt-get install vlc”. Asennuksen jälkeen komennolla ”vlc” mediasoitin avautui ongelmitta.
Kolmantena latasin avoimen lähdekoodin tekstinkäsittelyohjelman Geditin. Asennus tapahtui komenolla ”sudo apt-get install gedit” ja asennuksen jälkeen komento ”gedit” avasi ohjelman haluamallani tavalla.
Ohjelmien asentamisen ja testaamisen sain valmiiksi klo 15.55.
Kaikki valitsemani ohjelmat käyttävät samaa lisenssiä:
GNU General Public License, joka antaa kenelle tahansa oikeuden käyttää, kopioida, muuttaa ja jakaa edelleen ohjelmaa sekä sen lähdekoodia. Muokatessaan sovellusta käyttäjän tulee jakaa muokatun sovelluksen lähdekoodi. https://www.gnu.org/licenses/gpl-3.0.html.
Listaa käyttämäsi ohjelmat sekä Linux vaihtoehdot
Microsoft Word (Tekstinkäsittely) –> LibreOffice, Gedit
Microsoft Paint (Kuvankäsittely) –> Gimp
Karvinen, Tero 2020 http://terokarvinen.com/2020/aikataulu-linux-palvelimet-ict4tn021-3010-torstai-aamu-alkukevat-2020-5-op
Tainiola, Roope 2018 https://roopetainiola.wordpress.com/2018/01/21/harjoitus-1-linux-livetikku/
Xubuntu: https://xubuntu.org/download#lts
GNU: https://www.gnu.org/licenses/gpl-3.0.html.
Ohjeet asennuksiin: https://tecadmin.net/install-gimp-on-ubuntu/
Harjoitus saatu päätökseen klo 16.10 26.1.2020
Harjoitus 2, Komentokehote
4 vastausta artikkeliin “Harjoitus 1, Linux livetikku”
Päivitysilmoitus: Harjoitus 2, Komentokehote – Linux palvelimet ICT4TN021-3010
Päivitysilmoitus: Harjoitus 5, Flask – Linux palvelimet ICT4TN021-3010
Päivitysilmoitus: Harjoitus 6, Tietokannat – Linux palvelimet ICT4TN021-3010
Päivitysilmoitus: Harjoitus 7, Laboratorioharjoitus – Linux palvelimet ICT4TN021-3010
Akselin koulublogi, Pidä blogia WordPress.comissa.